Diari Oficial de la Generalitat Valenciana


Sumari del DOGV 920, del 11-10-1988 (1988/812120)

ORDRE de 29 d'agost de 1988, de la Conselleria de Cultura, Educació i Ciència, per la qual s'estableix la convocatòria per a dotar a centres de nivell no universitari (EGB i EPA) de biblioteques bàsiques en valencià i en castellà, així com d'altres materials impresos de caràcter didàctic i organitzatiu.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/08/29/(2)/dof/vci/html**

### Dades del document

Número de DOGV
:   920

Data del DOGV
:   11-10-1988

Secció del DOGV
:   DISPOSICIONS GENERALS

Número del document
:   1988/812120


Data del document
:   29-08-1988

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 29 d'agost de 1988 de la Conselleria de Cultura, Educació i Ciéncia, per la qual s'estableix la convocatòria per a dotar a centres de nivell no universitari (EGB i EPA) de biblioteques bàsiques en valencià i en castellà, així com d'altres materials impresos de caràcter didàctic i organitzatiu.  
La presa de contacte amb el món cultural i científic i l'endinsament posterior en aquest, troba en la lectura un dels camins més adients. D'altra banda, és al centre educatiu on el foment d'hàbits lectors esdevé possible i desitjable, tant pel moment evolutiu del deixeble, particularment favorable a l'adquisició d'actituds positives envers el saber, com per l'ambient que es genera en el context dels centres, el més propici per a aquestes adquisicions i on juga un paper fonamental el/la professor/a motivant i ajudant al creixement educatiu dels seus alumnes.  
Per tant, a partir dels esforços i de les experiències acumulades amb la convocatòria experimental del curs anterior, la Conselleria de Cultura, Educació i Ciència ha determinat continuar el Programa de Foment Lector i Dotació de Biblioteques a fi que en el termini de quatre anys tots els centres públics de nivell bàsic disposen d'un fons bibliogràfic i documental suficient. En aquest sentit,  
ORDENE:  
Primer  
La Conselleria de Cultura, Educació i Ciència convocarà regularment ajudes per Als centres públics d'EGB, centres, cercles i aules d'EPA de la Comunitat Valenciana els quals podran fer la petició per a ser inclosos en el present Programa de Foment lector i dotació de biblioteques.  
Segon  
El Programa comprén la dotació dels materials següents en valencià i castellà:  
a) Llibres de literatura infantil i juvenil.  
b) Llibres de consulta i coneixements.  
c) Material didàctic de caràcter bàsic: diccionaris i cartografia.  
d) Material de tipus organitzatiu de biblioteca.  
Aquest material s'adequarà al nivell educatiu a què va adreçat.  
Tercer  
Cada dotació comprén:  
a) Un lot fundacional bàsic seleccionat per una Comissió d'experts que en garantirà la idoneïtat i l'ajust a cada nivell educatiu (EGB i EPA).  
El valor global d'aquest lot serà de 150.000 PTA.  
Els llibres es lliuraran fitxats i classificats.  
b) Un segon lot que cada centre podrà adquirir per un valor de 150.000 PTA.  
c) Un lot de novetats anyals que serà tramés Als centres inclosos en el Programa i amb l'informe favorable previ de la Inspecció Educativa, que calificarà l'aprofitament i el bon ús del fons bibliogràfic adjudicat.  
Quart  
Els lots inicials s'adjudicaran als centres tenint-ne en compte la distribució territorial.  
Cinquè  
Seran condicions dels centres peticionaris:  
a) Disposar d'un local a l'edifici escolar que reunesca les característiques següents:  
1. Capacitat per a 30 lectors simultanis.  
2. Taules de lectura i cadires suficients.  
3. Il·luminació natural o artificial suficient.  
4. Dispositiu convencional de seguretat i armari per a la classificació i custòdia del material bibliogràfic.  
b) Designar un/a professor/a de la plantilla del centre docent que actue com a responsable del servei bibliotecari i d'animació a la lectura.  
La proposta elaborada pel Claustre, haurà de comptar amb l'aprovació del Consell escolar i durà l'acceptació per part del professor/a proposat.  
c) El Consell Escolar es compromet a facilitar els mitjans humans en cas de baixa del professor/a responsable.  
d) Elaboració d'un projecte de planificació d'ús de la biblioteca i d'organització del foment lector, on es considerarà:  
1. L'organització horària, d'acord amb la distribució de temps lectiu escolar, així com l'ús dels llibres a la biblioteca del centre, a les aules i fora del centre.  
2. Les possibilitats d'irradiació divulgadora i d'ús interescolar.  
3. Altres ajudes humanes i materials per part de les institucions locals, de l'APA, etc.  
e) Certificació acreditativa per part de la Direcció del centre de les experiències -si n'ha fet el centre- pel que fa a l'organització i l'ús de biblioteques i d'animació lectora, amb informe de la Inspecció Educativa i/o del CEP.  
Sisé  
Seran mèrits del professorat responsable:  
a) Haver participat en cursets, seminaris i projectes o estadas de formació bibliotecària, d'animació lectora i literatura infantil i/o juvenil.  
b) Acreditar qualsevol tipus d'experiències realitzades, en centres escolars o culturals en el curs actual o anteriors.  
Els dos aspectes a/ i b/ hauran de ser certificats mitjançant els documents acreditatius corresponents i informats pel Centre de Professors i/o la Inspecció Educativa.  
c) Demostrar la capacitat de realitzar tasques d'animació i foment lector en les dues llengues oficials de la Comunitat Valenciana.  
Seté  
Per tal de seleccionar aquells centres peticionaris que esdevindran receptors dels lots esmentats, al si de la Direcció General de Centres i Promoció Educativa es constituirà una Comissió de Selecció que la integraran:  
- El President: l'Il·lm. Sr. Director General de Centres i Promoció Educativa -o persona en qui delegue-.  
- Vocals: El Cap del Servei de Programes d'Alumnes de la Direcció General de Centres i Promoció Educativa.  
1 tècnic del Servei de Formació del Professorat,  
1 tècnic del Servei d'Ordenació i Acadèmica,  
1 tècnic del Servei d'Inspecció i Avaluació.  
Aquest tres nomenats per l'Il·lm. Sr. Director General d'Ordenació i Innovació.  
1 tècnic del Servei del Llibre, Arxius i Biblioteques nomenat per l'Il·lm. Sr. Director General del Patrimoni Cultural.  
- Secretari: 1 tècnic del Servei de Programes d'Alumnes nomenat per l'Il·lm. Sr. Director General de Centres i Promoció Educativa.  
Vuité  
La Inspecció Educativa farà el seguiment i avaluarà l'organització de la biblioteca així com l'aprofitament didàctic del material tramés als centres.  
Nové  
Els professors responsables de cada centre hauran d'assistir a les sessions de formació i assessorament per a la posada en funcionament del Programa que organitzen, i s'integraran en seminaris de treball al si dels Centres de Professors.  
Deu  
La Direcció dels Centres seleccionats es compromet a ordenar, custodiar i utilitzar convenientment el material lliurat, així com a emplenar els informes i la documentació estadística del Programa.  
Onze  
Es autoritzada la Direcció General de Centres i Promoció Educativa a dictar les instruccions i resolucions oportunes.  
València, 29 d'agost de 1988.  
El Conseller de Cultura, Educació i Ciència,   
CEBRIA CISCAR I CASABAN


Còpia Permalink ELI